**Likumprojekta "Grozījums Korupcijas novēršanas un apkarošanas biroja likumā" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Korupcijas novēršanas un apkarošanas biroja likumā Korupcijas novēršanas un apkarošanas birojam (turpmāk – Birojs) noteikto funkciju pilnvērtīgai īstenošanai ir jāveic savlaicīgi pasākumi Biroja priekšnieka iecelšanai amatā. Likumprojekts "Grozījums Korupcijas novēršanas un apkarošanas biroja likumā" (turpmāk – likumprojekts) izstrādāts, lai nodrošinātu savlaicīgu un mērķtiecīgu rīcību Valsts pārvaldes iekārtas likumā (2. pants un 17. panta pirmā daļa) noteikto tiesiskuma, efektivitātes, nepārtrauktības un lietderības principu īstenošanu korupcijas novēršanas un apkarošanas jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nodrošinot gan valsts pārvaldes iestāžu vadītāju atlasi, gan Biroja priekšnieka amata pretendentu atlases konkursa komisijas (turpmāk – komisija) darba vadību (konkurss tika izsludināts saskaņā ar Ministru kabineta 2016. gada 16. augusta rīkojumu Nr. 443 "Par atklāta konkursa uz Korupcijas novēršanas un apkarošanas biroja priekšnieka amatu izsludināšanu"), konstatēta virkne jautājumu, attiecībā uz kuriem nepieciešams veikt normatīvo aktu grozījumus, lai pilnveidotu tiesisko mehānismu Biroja priekšnieka amata kandidātu atlasei un Biroja priekšnieka darbības nodrošināšanai.  Šobrīd pretendentam uz Biroja priekšnieka amatu ir jāpierāda vismaz triju gadu pieredze vadošā amatā publiskajā pārvaldē vai tiesību aizsardzības jomā. Vienoti īstenojot atlases konkursus jauniem valsts pārvaldes iestāžu vadītājiem un izmantojot mūsdienīgas kandidātu izvērtēšanas un atlases metodes, kā arī apkopojot secinājumus, kas iegūti, līdzdarbojoties konkursa norisē uz vakanto Biroja priekšnieka amatu, Valsts kanceleja piedāvā atteikties no prasības, ka pretendentam vadošā amatā publiskajā pārvaldē vai tiesību aizsardzības jomā nepieciešama vismaz triju gadu pieredze. Tā vietā atbilstoši jaunākajām atziņām par personāla atlases procesu iesaka pilnveidot kandidātu vērtēšanas procedūru. Valsts pārvaldes vadītāju atlases pieredze 2016. gadā (5 sekmīgi noslēgti konkursi), kad izmantota kompetenču vērtēšanas metode, liecina, ka laiks vadošā amatā ne vienmēr tieši saistīts ar pilnvērtīgākām kandidāta vadības prasmēm. |
| 3. | Projekta izstrādē iesaistītās institūcijas | Valsts kanceleja |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Grozījumi Ministru kabineta 2016. gada 2. augusta noteikumos Nr. 516 "Noteikumi par Korupcijas novēršanas un apkarošanas biroja priekšnieka amata pretendentu pieteikšanās nosacījumiem un kārtību, kā arī pretendentu atlases un vērtēšanas kārtību" |
| 2. | Atbildīgā institūcija | Valsts kanceleja |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru prezidenta 2016. gada 28. oktobra rezolūciju Valsts kanceleja sagatavoja ziņojumu par Biroja turpmāko darbu. Tas ir pieejams Valsts kancelejas tīmekļvietnē (www.mk.gov.lv) |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Projekta izstrādes gaitā ir notikusi viena tikšanās ar Biroja priekšnieka atlases komisijas locekļiem un deleģētajiem Sabiedriski konsultatīvās padomes pārstāvjiem |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts kanceleja |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
| 3. | Cita informācija | Nav |

Ministru prezidents Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_\_ Mārtiņš Krieviņš

535

Krieviņš 67062900

martins.krievins@mk.gov.lv